въпросните три пазара, както и коментарите, получени от заинтересованите страни, Комисията реши временно да избере Бразилия като държава аналог. Бразилия е отворен пазар с трима производители, значителен по обем внос, вносни мита, вариращи от 12 до 14 %, без антидъмпингови или изравнителни мита върху вноса на корозионноустойчиви стомани по време на РП.
 (44)
 На 14 март 2017 г. Комисията уведоми заинтересованите страни, че временно е избрала Бразилия като държава аналог. Заинтересованите страни бяха приканени да изразят становището си относно този избор. Нито една от страните не оспори, че Бразилия е най-подходящият избор между трите държави, от които може да бъде получено сътрудничество. Въпреки това един производител износител и Асоциацията на производителите на желязо и стомана в Китай (CISA) представиха някои коментари. Те ясно посочиха връзката между оказалия съдействие бразилски производител и един от жалбоподателите, а CISA се позова и на коментар, представен от друга страна на 23 юни 2008 г. в рамките на подобно разследване (4), съгласно който бразилските производители на горещопоцинковани продукти са следвали антиконкурентни практики. По отношение на тези въпроси няма доказателства за антиконкурентни практики от страна на бразилските производители на корозионноустойчиви стомани по време на РП (обемът на вноса на корозионноусточиви стомани е значителен). Що се отнася до връзката между производител от държавата аналог и производител от Съюза, страните не успяха да обяснят по какъв начин въпросната връзка е могла да повлияе върху надеждността на данните. Според Комисията връзката между производител от държавата аналог и производител от ЕС не обезсилва и не засяга определянето на нормалната стойност, която се основава на надлежно проверени данни.
 (45)
 Оказалият съдействие бразилски производител изпрати отговори на въпросника в надлежния формат и срок.
 (46)
 В съответствие с член 2, параграф 2 от основния регламент Комисията първо провери дали продажбите на сходния продукт на независими клиенти в Бразилия са били представителни. Продажбите на оказалия съдействие производител на сходния продукт бяха счетени за продажби в представителни количества на вътрешния пазар в сравнение с разглеждания продукт, изнасян за Съюза от включените в извадката китайски производители износители.
 (47)
 След това Комисията провери дали тези продажби могат да се считат за извършени при обичайни търговски условия в съответствие с член 2, параграф 4 от основния регламент. Това бе направено чрез определяне на дела на рентабилните продажби за независими клиенти. Продажбите са считат за рентабилни, когато единичната цена е равна на или надхвърля производствените разходи на бразилския производител през разследвания период.
 (48)
 За онези видове на продукта, при които повече от 80 % от обема на продажбите на вътрешния пазар на въпросния вид на продукта са били на стойност, по-висока от тяхната себестойност, а среднопретеглената продажна цена на същия вид е била равна на производствените разходи за единица продукция или по-висока от тях, нормалната стойност за всеки вид на продукта бе изчислена като среднопретеглена стойност на действителните цени на вътрешния пазар за всички продажби на въпросния вид, независимо дали тези продажби са били рентабилни.
 (49)
 Когато обемът на рентабилните продажби на даден вид на продукта е представлявал 80 % или по-малко от общия обем на продажбите на този